Diari Oficial de la Generalitat Valenciana


Sumari del DOGV 5875, del 21-10-2008 (2008/12478)

DECRET 160/2008, de 17 d'octubre, del Consell, pel qual s'aprova el canvi de denominació del municipi de San Juan de Énova per la forma exclusiva en valencià de Sant Joan de l'Ènova.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5875

Data del DOGV
:   21-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12019


Data del document
:   17-10-2008

Organisme emissor
:   Conselleria de Presidència

Tipus de document
:   Decret

Descriptors 

:   * Sant Joanet
    * municipi

DECRET 160/2008, de 17 d'octubre, del Consell, pel qual s'aprova el canvi de denominació del municipi de San Juan de Énova per la forma exclusiva en valencià de Sant Joan de l'Ènova. [2008/12412]  
L'Ajuntament de San Juan de Énova, en la sessió del dia 9 d'abril de 2008, va sol·licitar el canvi del nom actual del municipi per la forma exclusiva en valencià de Sant Joan de l'Ènova, elevant així a definitiu l'acord plenari adoptat el 5 de juny de 2000.  
El Ple de l'Acadèmia Valenciana de la Llengua, en la sessió de 18 de juliol de 2008, va adoptar acord en què informava favorablement el canvi de denominació proposat.  
La Llei 4/1983, de 23 de novembre, de la Generalitat, d'Ús i Ensenyament del Valencià, disposa en l'article 15.1 que correspon al Consell determinar els noms oficials dels municipis de la Comunitat Valenciana.  
En virtut de tot això, vist l'expedient instruït per l'Ajuntament de San Juan de Énova per a la modificació de la denominació actual del municipi per la forma exclusiva en valencià de Sant Joan de l'Ènova, en el qual s'acredita el compliment de les prescripcions exigides en la legislació vigent, a proposta del conseller de Presidència i amb la deliberació prèvia del Consell, en la reunió del dia 17 d'octubre de 2008,  
DECRETE  
Article únic  
El municipi de San Juan de Énova, de la província de València, adoptarà la denominació exclusiva en valencià de Sant Joan de l'Ènova. Les referències que a l'antic nom hagueren realitzat els òrgans de l'Estat i altres organismes públics s'entendran fetes, a partir de la publicació del present decret en el Boletín Oficial del Estado, a la nova denominació.  
Contra el present decret, que posa fi a la via administrativa, es pot interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que establixen els articles 48, 109.c) i 107.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que els interessats puguen exercir qualsevol altra via que estimen oportuna.  
València, 17 d'octubre de 2008  
El president de la Generalitat,  
FRANCISCO CAMPS ORTIZ  
El conseller de Presidència,  
VICENTE RAMBLA MOMPLET